धनगढीमा उनले नेपालकै पहिलो हवाई म्युजियम सञ्चालनमा ल्याएको पनि केही वर्ष बितिसकेको छ । माध्यमिक तहका विद्यार्थीलाई निःशुल्क छुट दिइएको उक्त संग्रहालयमा एउटा रेष्टुराँसहित त्यहाँभित्र थुप्रै साना जहाजहरु पनि राखिएका छन् । यसरी महंगो जहाज खरिद गरेर संग्रहालय स्थापना गर्नुको उद्देश्य के त ? उनले भने, ‘यसबाट धेरै कुराको लाभ लिन सकिन्छ । जस्तो पर्यटन वृद्धिमा यसले भूमिका खेल्न सक्छ । अर्को कुरा अबको पुस्तालाई एभियजनमा इच्छा जगाउनका लागि पनि यो आवश्यक छ ।’
